stanford-oval/wikipedia huggingface dataset:
Be the One
מיקומי שיא

|   ‏‏‏  מצעדים ודירוגים (2015–2017)> מדינה |   ‏‏‏  מצעדים ודירוגים (2015–2017)> מצעד |   ‏‏‏  מצעדים ודירוגים (2015–2017)> מיקום שיא |   ‏‏‏  מצעדים ודירוגים (2015–2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 28 |  |
|  אירלנד | מצעד הסינגלים האירי | 25 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 40 |  |
|  גרמניה | GfK – טופ 100 | 11 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 42 |  |
|  ניו זילנד | המצעד הניו זילנדי הרשמי | 20 |  |
|  סקוטלנד | מצעד הסינגלים הסקוטי | 4 |  |
|  פורטוגל | מצעד הסינגלים הפורטוגזי | 70 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 12 |  |
|  צרפת | SNEP | 42 |  |
|  שוודיה | סוורייטופליסטן | 100 |  |
|  שווייץ | המצעד השווייצרי | 11 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 53 |  |
|  אוסטרליה | מצעד הסינגלים האוסטרלי | 52 |  |
|  איטליה | מצעד הסינגלים האיטלקי | 80 |  |
|  גרמניה | GfK – טופ 100 | 72 |  |
|  הולנד | מצעד 40 הסינגלים ההולנדיים | 50 |  |
|  פלנדריה | אולטראטופ 50 | 10 |  |
|  שווייץ | המצעד השווייצרי | 51 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 2 |  |
|  הממלכה המאוחדת | מצעד הסינגלים הבריטי | 50 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| בלגיה (BEA) | פלטינה | 20,000 |
| קנדה (Music Canada) | זהב | 40,000 |
| דנמרק (IFPI Danmark) | זהב | 45,000 |
| גרמניה (BVMI) | פלטינה | 400,000 |
| איטליה (FIMI) | פלטינה 2× | 100,000 |
| הולנד (NVPI) | פלטינה 2× | 60,000 |
| ניו זילנד (RMNZ) | זהב | 7,500 |
| פולין (ZPAV) | יהלום | 250,000 |
| שוודיה (GLF) | זהב | 20,000 |
| בריטניה (BPI) | פלטינה 2× | 1,200,000 |
| ארצות הברית (RIAA) | זהב | 500,000 |
הערות שוליים

↑  לוסי טיילור, דיגיטל פארם אנימלס, ג'ק טרנט
1 2  Dua Lipa: How the star put herself on the path to pop's premier league, archive.ph, ‏2020-06-25
↑  Be the One - Dua Lipa - Deezer, archive.ph, ‏2021-01-07
↑  Dua Lipa | Biography & History | AllMusic, web.archive.org, ‏2020-10-18
↑  Wonderlist | Wonderland Magazine, web.archive.org, ‏2020-06-04
↑  Dua Lipa's Got Her Eyes On World Domination, archive.ph, ‏2020-06-25
↑  Dua Lipa Was Raised on Pop Bangers. Now She Writes Them. - The New Yo…, archive.ph, ‏2017-06-01
↑  Be the One, 2015-10-30, נבדק ב-2021-10-30
↑  Dua Lipa Shows Us Why She Wants To “Be the One”, archive.ph, ‏2020-06-25
↑  Song Stories: Dua Lipa, 'Be the One' - YouTube, web.archive.org, ‏2021-01-10
↑  Dua Lipa - Be the One (Official Music Video), נבדק ב-2021-10-30
| דואה ליפה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Dua Lipa • Future Nostalgia • Radical Optimism |  |
| מיני-אלבומים | Spotify Sessions • Live Acoustic • Deezer Sessions • The Only |  |
| מהדורות מחודשות | Dua Lipa: Complete Edition • Future Nostalgia: The Moonlight Edition |  |
| אלבומי רמיקס | Club Future Nostalgia |  |
| סינגלים | "New Love" • "Be the One" • "Last Dance" • "Hotter than Hell" • "Blow Your Mind (Mwah)" • "Scared to Be Lonely" • "Lost in Your Light" • "New Rules" • "Homesick" • "IDGAF" • "One Kiss" • "Electricity" • "Swan Song" • "Don't Start Now" • "Physical" • "Break My Heart" • "Hallucinate" • "Levitating" • "Fever" • "Real Groove (Studio 2054 Remix)" • "We're Good" • "Love Again" • "Cold Heart (Pnau remix)" • "Potion" • "Dance the Night" • "Houdini" • "Training Season" • "Illusion" |  |
| השתתפות בסינגלים | "No Lie" • "Bridge over Troubled Water" • "If Only" • "Times Like These" • "Prisoner" • "Demeanor" • "Sweetest Pie" |  |
| סינגלים שיווקיים | "Room for 2" • "Thinking 'Bout You" • "My Love" • "Want To" • "Future Nostalgia" • "Sugar (Remix)" • "Can They Hear Us" |  |
| שירים אחרים | "Kiss and Make Up" • "Boys Will Be Boys" |  |
| סיבובי הופעות | 2016 UK Tour • Hotter Than Hell Tour • US and Europe Tour • The Self-Titled Tour • Future Nostalgia Tour • Studio 2054 |  |
| --- | --- |
בקרת זהויות :  MusicBrainz release group: 93bdadb7-ce7a-49fe-9a81-5ba559e733bd  MusicBrainz work: 5c7b1dea-c263-4814-bc16-ba5604294701  VIAF: 219146461648427732628   WorldCat (עם VIAF): 219146461648427732628
ואלס להגנת הצומח

| --- | --- |

שלט להגנת צמחי הבר המתואר בשיר
 סינגל בביצוע להקת הנח"ל
 יצא לאור:  1967 
 סוגה:  זמר עברי 
 שפה:  עברית 
 אורך:  185 שנייה 
 כתיבה:  נעמי שמר 
 לחן:  נעמי שמר 
 
"ואלס להגנת הצומח" הוא שיר מחאה שכתבה והלחינה נעמי שמר, וידוע בביצוע להקת הנח"ל.
רקע

את השיר ביצע לראשונה ההרכב "האחיות שמר" שהקימה נעמי שמר. ההרכב, שכלל את דליה אורן, רותי ביקל, דינה גולן ואמנה כהן, ביצע משירי שמר אך לא זכה להצלחה.
השיר התפרסם בשנת 1967, כשנכלל בתוכנית "הנחלאים באים הנחלאים באים" של להקת הנח"ל. בתוכנית זו בוצע שיר נוסף שכתבה נעמי שמר, "אילו ציפורים". בין חברי הלהקה בתוכנית זו: שולה חן, ששי קשת, שלום חנוך, מוטי פליישר ואלי מגן.
תוכן השיר

השיר מדבר לכאורה על שמירת הצומח, אך בפועל עוסק בהטרדות מיניות.. השיר מוצג מנקודת מבט של חיילת המספרת על כך שישנם חוקים רבים להגנת פרחי הבר, אך אין שום טיפול כנגד חיילות המוטרדות מינית, תופעה שהייתה נפוצה בעת כתיבתו.
גרסות כיסוי

בין האמנים אשר ביצעו גרסת כיסוי לשיר נמנים גידי גוב ומזי כהן, הופה היי וחני נחמיאס, צילה דגן ובני אמדורסקי, שולה חן, מלי ברונשטיין, ניר פרידמן, הגרובטרון, ג'יין בורדו ואיה זהבי פייגלין (במסגרת אלבום "צו השעה"), דב גליקמן (כשיר פתיחה לסדרה "שאול") ורוני דלומי.
הערות שוליים

↑  ואלס להגנת הצומח, באתר האינטרנט של עופר גביש
↑  "ואלס להגנת הצומח": השיר שנכתב נגד הטרדה מינית, באתר הספרנים, ‏2017-10-23
↑  ואלס להגנת הצומח / נעמי שמר - שיר נגד תקיפה מינית | הספרנים, באתר הספרנים, ‏1 בספטמבר 2017
המועצה המפקחת (מטא)

| --- | --- |

 בעלות:  מטא
 מקום פעילות:  ארצות הברית
 יושב ראש:  פול האגה ג'וניור
 oversightboard.com
 
המועצה המפקחת על מטא (באנגלית: Oversight Board - Meta, לשעבר: המועצה המפקחת על פייסבוק) היא ארגון שהוקם בשנת 2018 על ידי מנכ"ל חברת מטא (אז פייסבוק) מארק צוקרברג בעקבות הצעתו של הפרופסור למשפטים מאוניברסיטת הרווארד נח פלדמן (אנ'). ההקמה הסופית וההכרזה על הארגון ועל 20 החברים בו נעשתה במאי 2020. עבודת המועצה החלה רשמית ב־22 באוקטובר 2020.
רקע

בעקבות פגישתו של מנכ"ל פייסבוק מארק צוקרברג עם הפרופסור למשפטים מאוניברסיטת הרווארד נח פלדמן, הוא החליט להביא לאישור החברה הקמת מועצה מפקחת על פייסבוק. המטרה המוצהרת של המועצה היא לתת תוקף חיצוני להחלטות פייסבוק וכן להגביר את השקיפות של ההחלטות. מי שהוביל את מהלך הקמת המועצה בשנים 2017–2020 מטעם פייסבוק היה ניק קלג, נשיא פייסבוק לקשרי חוץ, אשר יעץ לו עורך הדין ברנט האריס (אנ').
בסוף שנת 2020 הוכרזו שמות חברי המועצה, כאשר בראשם הועמד מומחה בריטי לזכויות אדם תומאס יוז (Thomas Hughes).
מטרת המועצה המפקחת היא להציע פתרונות לדיונים מורכבים ומתמשכים בנוגע לאיזה סוגי תוכן ראוי ולא ראוי להתיר בפלטפורמות של פייסבוק לרבות אינסטגרם, היא אמורה לתעדף מקרים שעשויים להשפיע על משתמשים רבים, והם בעלי חשיבות קריטית לשיח הציבורי או מעלים שאלות לגבי מדיניות פייסבוק. החלטות המועצה המפקחת חייבות להיות מיושמות על ידי פייסבוק, כל עוד הן אינן מפרות את החוק. פייסבוק הדגישה כי חברי המועצה המפקחת אינם תלויים בחברה, והם ממומנים על ידי קרן עצמאית בהיקף של 130 מיליון דולר, ולא ניתן להוציאם מהמועצה על ידי פייסבוק על סמך החלטותיהם.
החלטות

ההחלטה הראשונה של המועצה הוכרזה ב-28 בינואר 2021 והפכה על פיה ארבע מתוך חמש החלטות של דירקטוריון פייסבוק.
אחת מהחלטות המועצה עסקה בחשבונו של נשיא ארצות הברית לשעבר דונלד טראמפ, אשר נחסם בעקבות פרסומיו הקשורים להסתערות על גבעת הקפיטול. המועצה החליטה כי חשבונו יישאר חסום.
באוקטובר 2021 הודיעה המועצה כי היא תיפגש עם מדליפת מסמכים על פייסבוק פרנסיס האוגן.
בפברואר 2022 המליצה המועצה לפייסבוק לאסור על פרסום כתובות מגורים אישיות.
ב-2023 דווח כי המועצה תבחן סרטונים ממתקפת הפתע על ישראל ומלחמת חרבות ברזל בהליך מזורז.
התנגדויות וביקורת

הקמת המועצה יצרה התנגדויות בחוגים מסוימים. כחלק מהביקורת על פייסבוק, בשנת 2020 הכריזה קבוצה של 25 עיתונאים, פוליטיקאים, לוחמי זכויות אזרח ואנשי אקדמיה כי היא מקימה את "המועצה האמיתית המפקחת על פייסבוק".
חברים

20 חברי המועצה מגיעים מ־17 מדינות שונות, כאשר חמישה מהם מארצות הברית (שניים מחברי המועצה הם אזרחי שתי מדינות). עם חברי המועצה נמנית, בין היתר, המשפטנית הישראלית אמי פלמור.
20 חברי המועצה שהוכרזו ב-6 במאי 2020 נבחרו על ידי חברי ההנהלה של המועצה, בשיתוף עם פייסבוק: מייקל מקונל - שופט אמריקאי בדימוס, ג'מאל גרין - עורך דין מומחה לחוקה האמריקאית, קטלינה בוטרו מרינו - עורכת דין קולומביאנית והלה ת'ורנינג שמידט - ראשת ממשלת דנמרק לשעבר.
ב-20 באפריל 2021, חברת ההנהלה החדשה, סוזן נוסל - המנכ"לית של PEN אמריקה, החליפה את פמלה קרלן שפרשה על מנת להצטרף לממשל ביידן.
חברים > רשימת חברי המועצה

| שם | מדינה | תקופה | פרטים |
| --- | --- | --- | --- |
| הלה ת'ורנינג שמידט, יו"ר משותפת | דנמרק דנמרק | 2020 - היום | ראשת ממשלת דנמרק לשעבר |
| קטלינה בוטרו מרינו, יו"ר משותפת | קולומביה קולומביה | 2020 - היום | דיקנית הפקולטה למשפטים באוניברסיטת לוס אנדס (אנ') |
| ג'מאל גרין, יו"ר משותף | ארצות הברית ארצות הברית | 2020 - היום | פרופסור בבית ספר למשפטים קולומביה (אנ') |
| מייקל וו. מקונל, יו"ר משותף | ארצות הברית ארצות הברית | 2020 - היום | שופט לשעבר בבית המשפט לערעורים של ארצות הברית במחוז העשירי (אנ') |
| עפיה אסנטווה אסרה-קיי | גאנה גאנה, דרום אפריקה דרום אפריקה | 2020 - היום | עורכת דין לענייני זכויות אדם |
| אווילין אדוואד | ארצות הברית ארצות הברית | 2020 - היום | פרופסור בקולג' למשפטים של אוניברסיטת אוקלהומה |
| אנדי ביוני | אינדונזיה אינדונזיה | 2020 - היום | עיתונאי |
| קתרין צ'ן | טיוואן טאיוואן | 2020 - היום | פרופסור ליחסי ציבור וסטטיסטיקה באוניברסיטת צ'נג קונג הלאומית |
| ניגאת דאד | פקיסטן פקיסטן | 2020 - היום | עורכת דין ואקטיביסטית אינטרנט |
| תוואכול כרמאן | תימן תימן | 2020 - היום | עיתונאית ואקטיביסטית לזכויות אדם |
| מיינה קיאיי | קניה קניה | 2020 - היום | עורך דין ואקטיביסט לזכויות אדם |
| סודהיר קרישנאסוואמי | הודו הודו | 2020 - היום | סגן ראש בית הספר הלאומי למשפטים של אוניברסיטת הודו (אנ') |
| רונלדו למוס | ברזיל ברזיל | 2020 - היום | עורך דין ואקדמאי |
| ג'ולי אוונו | קמרון קמרון, צרפת צרפת | 2020 - היום | עורך דין ומנכ"ל אינטרנט ללא גבולות |
| אמי פלמור | ישראל ישראל | 2020 - היום | לשעבר מנכ"לית משרד המשפטים הישראלי |
| אלן רוסברידג'ר | הממלכה המאוחדת הממלכה המאוחדת | 2020 - היום | עיתונאי |
| אנדראס סג'ו | הונגריה הונגריה | 2020 - היום | חוקר משפטי |
| ג'ון סמפלס | ארצות הברית ארצות הברית | 2020 - היום | סגנית הנשיא במכון קאטו |
| ניקולאס סוזור | אוסטרליה אוסטרליה | 2020 - היום | פרופסור למשפטים באוניברסיטת קווינסלנד לטכנולוגיה |
| סוזן נוזל | ארצות הברית ארצות הברית | 2021 - היום | מנכ"לית פאן-אמריקה |
| חאלד מנסור | מצרים מצרים | 2022- היום | עיתונאי |
| פמלה סן מרטין | מקסיקו מקסיקו | 2022- היום | עורכת דין, לשעבר יועצת מכון הבחירות הארצי במקסיקו |
| פאולו קורוזה | ארצות הברית ארצות הברית | 2022- היום | פרופסור למשפטים ומדעי המדינה באוניברסיטת נוטרדאם |
| קנג'י יושינו | ארצות הברית ארצות הברית | 2022- היום | פרופסור למשפט חוקתי בבית הספר למשפטים של אוניברסיטת ניו יורק (אנ') |
חברים > משתתפים שפרשו

| שם | מדינה | תקופה | תפקיד | סיבת פרישה |
| --- | --- | --- | --- | --- |
| פמלה קרלן | ארצות הברית | 2020–2021 | פרופסור למשפטים מסטנדפורד | פרשה עבור ממשל ביידן |
חברים > נאמני מועצת הפיקוח

| שם | מדינה | תקופה | פרטים |
| --- | --- | --- | --- |
| פול ג'י האג ג'וניור, יו"ר | ארצות הברית ארצות הברית | 2020 - היום | לשעבר יו"ר חברת קפיטל |
| רוברט פוסט | ארצות הברית ארצות הברית | 2020 - היום | פרופסור ודיקן לשעבר של בית הספר למשפטים של אוניברסיטת ייל |
| קייט או'רייגן | דרום אפריקה דרום אפריקה | 2020 - היום | לשעבר השופטת הראשית של דרום אפריקה |
| קריסטינה אריאגה | ארצות הברית ארצות הברית | 2020 - היום | לשעבר סגנית יו"ר הוועדה האמריקאית לחופש דת בינלאומי |
| שרין צ'לאבי | הממלכה המאוחדת הממלכה המאוחדת | 2020 - היום | לשעבר יו"ר מועצת המנהלים של תאגיד האינטרנט לשמות ומספרים מוקצים (ICANN) |
| וונדה פלטון | ארצות הברית ארצות הברית | 2020 - היום | לשעבר סגנית היו"ר של בנק הייצוא-ייבוא של ארצות הברית |
לקריאה נוספת

אתר האינטרנט הרשמי של המועצה המפקחת  (באנגלית ובעברית)
הערות שוליים

↑  עומר רגב, המועצה המפקחת של פייסבוק (The Oversight Board) הודיעה כי החל מהיום, יוכלו משתמשי פייסבוק ואינסטגרם להגיש ערעורים, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2020-10-22
1 2  מייקי לוי‏, יש גם נציגות ישראלית: פייסבוק מכריזה על "מועצה מפקחת" שתדון בתכנים בעיתיים, באתר וואלה, 6 במאי 2020
↑  נבו טרבלסי, ‏המועצה המפקחת של פייסבוק החליטה: חסימת טראמפ לא תבוטל, באתר גלובס, 5 במאי 2021
↑  עו"ד אריאל אמיר, עו"ד אריאל אמיר, המועצה המפקחת על פייסבוק אישרה הסנקציות על טראמפ. עם סייגים, באתר www.law.co.il
↑  עומר כביר, דו"ח טכנולוגיה: שעיית טראמפ מפייסבוק: המסר המהדהד של המועצה המפקחת, באתר כלכליסט, 6 במאי 2021
↑  נבו טרבלסי, ‏המועצה המפקחת על פייסבוק תיפגש עם מדליפת המסמכים שהובילו לתחקיר הענק על החברה, באתר גלובס, 11 באוקטובר 2021
↑  עו"ד אור כהן, עו"ד אור כהן, המועצה המפקחת על פייסבוק: לאסור שיתוף כתובות מגורים, באתר www.law.co.il
↑  יובל מן, חטיפה לעזה, פיצוץ ליד שיפא: "העליון של מטא" יבחן סרטונים מהמלחמה, באתר ynet, 7 בדצמבר 2023
↑  While Facebook works to create an oversight board, industry experts formed their own, NBC News (באנגלית)
↑   רפאלה גויכמן, אמי פלמור: "הגיע הזמן שפייסבוק תתבגר ותנקוט במדיניות אחידה לכל משתמשיה", באתר TheMarker‏, 6 במאי 2021
המטרה מקדשת את האמצעים

"המטרה מקדשת את האמצעים" הוא ביטוי שמשמעותו הגשמת היעד בכל דרך שהיא. כלומר, יש לנקוט את כל האמצעים האפשריים להשגת מטרה – גם אמצעים הנחשבים לרוב פסולים ובלתי-מוסריים.
מקור המונח באנגלית תיכונה: "By hook or by crook", ותועד לראשונה ב"מסכתות שנויות במחלוקת" (Controversial Tracts) של ג'ון ויקליף משנת 1380.
הניסוח 'המטרה מקדשת את האמצעים' מיוחס תדיר לניקולו מקיאוולי. ספרו הנסיך, במיוחד בפרקים 15–18, מבטא אמנם תפיסה הקרובה לרוח האמרה, אך היא לא נאמרה שם בלשון זו.
ראו גם

תוצאתנות
הערות שוליים

↑  Israel, Mark (29 ספט' 1997). "Phrase Origins: "by hook or by crook"', The alt.usage.english FAQ file, (line 4953)". אורכב מ-המקור ב-2008-02-13. {{cite web}}:  (עזרה)
↑  Arnold, Thomas (1871). Select English Works of John Wyclif (PDF). Oxford: Clarendon. p. 331.
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
גלתיאה (מיתולוגיה)

| --- | --- |

 אלים מקבילים:  גלתיאה 
 אב:  נראוס 
 אם:  דוריס 
 בן או בת זוג:  פוליפמוס, אקיס 
 צאצאים:  Illyrius, Keltos 
 
פסל מעשה ידיו של אטיין מוריס פלקונט המציג את פיגמליון ואת גלתיאה
גלתיאה (יוונית עתיקה: Γαλάτεια) הייתה פסל שנהב שקם לתחייה במיתולוגיה היוונית.
האגדה מספרת כי פיגמליון, פסל קפריסאי שמצא פגמים רבים בנשים, פיסל פסל משנהב דמוי אשה וקרא לו גלתיאה (פירוש השם ביוונית עתיקה הוא "הצחה כחלב"). לאחר שהתאהב בדמות נואשות ריחמה עליו אפרודיטה אלת האהבה והפיחה רוח חיים בפסל. פיגמליון וגלתיאה התחתנו והולידו את פאפוס אשר הקים את העיר פאפוס בקפריסין.
הירח גלתיאה של נפטון נקרא על שמה, וגם האסטרואיד 74 Galatea (אנ') שהתגלה על ידי האסטרונום וילהלם טמפל (אנ').
גלתיאה היא גם מושא יצרו של פוליפמוס על פי תאוקריטוס המקשר לתיאורו של אובידיוס במטמורפוזות למיתוס אקיס וגלתיאה.
יחידת השתלטות

לוחמי הימ"מ, היחידה המיוחדת ללוחמה בטרור של משטרת ישראל, בתרגיל פריצה והשתלטות, 2018
יחידת השתלטות היא יחידה מיוחדת ללוחמה בטרור, המתמחה בתגובה למצבי קיצון בתנאי שטח סבוכים, כגון פיגועי מיקוח, ובפרט בחילוץ בני ערובה המתרחשים במבנה סטטי, מטוס, רכבת, אוטובוס, אונייה וכדומה. ובנוסף לכך, לצוות ההשתלטות מיומנות יוצאת דופן ב'תורת ההפתעה'. בהתאם לכך, יחידת ההשתלטות מוכשרת בפריצה חמה ומתוחכמת, המכונה 'התגנבות', למתחם בו שוהים בני הערובה, ואמונה על שחרורם כדבעי ובנטרול המחבלים בכוח. לרוב, יחידות השתלטות מופעלות על ידי המשטרה, הצבא, השירות חשאי או הז'נדרמריה (משטרה צבאית למחצה).
מבנה ומאפיינים

יחידות ההשתלטות הן לרוב יחידות עילית המורכבות מיחידות משטרה טקטיות מיוחדות של המשטרה או הז'נדרמריה, או מכוחות מיוחדים של הצבא. מוטלים עליהן תפקידים רגישים ומסוכנים הדורשים מיומנות גבוהה, מקצוענות, משמעת טקטית, שיקול דעת וניסיון מבצעי ולכן כוח האדם שלהן מורכב מלוחמים בשירות קבע, שעוברים הליך מיון וגיבוש קפדני ואחריו (אם הם עוברים) תקופת אימון ארוכה ויסודית בה נלמדות מיומנויות הבסיס (כגון קליעה, קרב מגע, כושר גופני ותפעול אמצעי לחימה וקשר), מיומנויות מתקדמות (כגון פריצה, לש"ב, עבודת צוות וצניחה) ואחריה אימון התמחות בתפקיד ספציפי (כגון צלף, חבלן, לוחם טג"ח או כלבן). מלבד ההכשרה הלוחמים מתאמנים באופן קבוע על מנת לשמור על כשירות ולשפר את תפקודם. הלוחמים מתאמנים הרבה עד שפעולות טקטיות נעשות באופן כמעט אוטומטי, דבר המאפשר להם להגיב במהירות ויעילות במצבי לחץ, כגון תחת אש.
מבנה ומאפיינים > מקצועות הלוחמים

מבנה יחידת ההשתלטות כולל צוות לוחמים רב-היקפי בתפקידיו:
לוחמי חוד, לוחמי פשיטה ולוחמי פריצה: לוחמים המתמחים בקרב מגע ומיומנות גבוהה בכלי נשק קצרים חמים וקרים, כגון אקדחים וסכינים.
"קופים": לוחמי טג"ח המתמחים בטיפוס, גלישת חבלים וסנפלינג.
צלפים: לוחמים המומחים בירי מדויק ביותר מכל הטווחים. מטרתם לנטרל חמושים מרחוק במינימום סיכון. לעיתים קרובות הם מבצעים גם משימות של תצפיתן, והם בעלי הכשרה ענפה בעריכת תצפית מבצעית.
חבלנים: מומחים בחבלה התקפית, פריצה חמה, חבלה וסילוק פצצות.
כלבנים: לוחמים המומחים בהפעלת כלבי משטרה וכלבי תקיפה.
צוותי משא ומתן.
מבנה ומאפיינים > אמצעי לחימה וציוד

לוחמי יחידות ההשתלטות חמושים ברובה סער קרבין בתור רובה שירות, ובאקדח שירות, אותו הם נושאים גם מחוץ לפעילות ו"על אזרחי".
בנוסף חמושים הלוחמים בתת-מקלע, נשק אוטומטי וקטן היעיל לטווחים קצרים, ורובה שוטגאן לפריצת דלתות ולחימה בשטח בנוי.
רוב יחידות ההשתלטות מפעילות צלפים החמושים במערכת נשק צלפים הכוללת רובה צלפים, כוונת טלסקופית, משתיק קול, דורגל או חצובה, ותחמושת צליפה.
יחידות השתלטות מצוידות ברימוני יד, בעיקר ברימוני הלם ורימוני גז שמטרתם להמם ולנטרל את החשודים ולא להרגם, אך לעיתים גם ברימוני רסס, שהם נשק קטלני לכל דבר ועניין.
לעיתים מפעילות יחידות אלו גם רובוטים (רובם מבוססים על רובוט חבלה), בעיקר לסיור, איסוף מודיעין וחבלה וסילוק פצצות.
ציוד שאיננו נשק כולל אמצעי קשר, אמצעי תצפית, אמצעי ראיית לילה וציין לייזר. הלבוש כולל מדים, וסט מודולרי, אפוד מגן (העשוי מקוולאר ולעיתים מחוזק בלוח קרמי), קסדה, משקפי מגן, מסכת אב"כ, מסכות פנים ומגיני ברכיים ("ברכיות").
יחידות ההשתלטות במדינת ישראל

/:  הימ"מ - יחידת ההשתלטות הבכירה של משטרת ישראל, מוגדרת כיחידת ההשתלטות וחילוץ בני ערובה הלאומית של ישראל.
/:  סיירת מטכ"ל - יחידת ההשתלטות הבכירה של צה"ל, תחת פיקוד אגף המודיעין.
/:  שייטת 13 - יחידת ההשתלטות הימית הבכירה של צה"ל, תחת פיקוד חיל הים הישראלי.
/:  לוט"ר אילת - יחידת השתלטות במילואים של צה"ל שנועדה לתת מענה לאזור אילת והערבה.
/:  כוח 100 - יחידת ההשתלטות של צה"ל שהוקמה על מנת לתת שרות במצבי קיצון במתקני כליאה צבאיים.
/:  יחידת מצדה - יחידת ההשתלטות של שירות בתי הסוהר, נועדה לתת מענה בעיקר למצבי בני ערובה בכלא.
יחידות ההשתלטות במדינת ישראל > הכשרה ופעילות מבצעית במדינת ישראל

בישראל ישנה הבחנה ברורה בהכשרה ובפעילות המבצעית, בין צוות התערבות לצוות השתלטות ביחידת הלוט"ר, בית הספר ללוחמה בטרור, המהווה את הגוף הצה"לי האמון על גיבוש תורות הלחימה והכשרת היחידות הצה"ליות להשתלטות. יחידת השתלטות, משמשת במעגל הפנימי של זירת האירוע והיא יחידה שמוסמכת לגבש תוכנית פעולה ולבצע חילוץ של בני ערובה על ידי פריצה וביצוע פעולות התקפיות. בעוד שיחידת התערבות, משמשת במעגל החיצוני של זירת האירוע והיא מוסמכת רק לבודד את הזירה, "להקפיא את המצב", ופורצת רק כאשר אין ברירה ולעיתים רחוקות מאוד. ישנה אינטראקציה בין המעגלים, ובמקרים רבים קיימים מעגלים נוספים, זה תלוי במודל המבצעי ובאופי האירוע.
היחידות אשר עוברות הכשרה של צוות השתלטות בצה"ל במהלך השירות הסדיר הן סיירת מטכ"ל, ושייטת 13 בלבד. יחידת עוקץ, עוברת הכשרה אינטגרטיבית הכוללת רכיבים של לוחמים בצוות השתלטות והתערבות. שאר היחידות המיוחדות, עוברות בעיקר הכשרה של צוות השתלטות במהלך השירות הסדיר. יחידות השתלטות נוספות בישראל, עוברות את הכשרתן תחת חסותם של גופי האם שלהן בהתאם.
יחידות ההשתלטות במדינת ישראל > פרספקטיבה היסטורית ישראלית

בעבר סיירת מטכ"ל הייתה יחידת ההשתלטות הלאומית של ישראל ולזכותה נזקפים מספר מבצעים הירואיים של חילוץ בני ערובה: מבצע סבנה, מבצע אנטבה והפיגוע במשגב עם. בעקבות ניסיון חילוץ כושל שהפך לאסון מעלות (1974) הוחלט על הקמת יחידת השתלטות משטרתית, שתתמחה בהתמודדות עם פיגועי מיקוח ומצבים של בני ערובה, על רקע לאומני ופלילי. את היחידה הוחלט להקים במסגרת משמר הגבול, כוח המשלב בין רמת קרביות צבאית לתפישת פעולה משטרתית בסביבה אזרחית. ואכן, בהמשך שנת 1974 נוסדה יחידה מרכזית מיוחדת ללוחמה בטרור, שידועה בראשי התיבות של שמה: ימ"מ. עם זאת, גם אחרי הקמתה המשיכה סיירת מטכ"ל לבצע פעולות השתלטות וטיפול בפיגועי מיקוח, ובין שתי היחידות שררה תחרות מי תהיה יחידת ההשתלטות הבכירה של ישראל וכן מאבקים מאחורי הקלעים כל פעם שהיה פיגוע מיקוח מי תוזנק לטפל בו. בעקבות רצף פעולות השתלטות מוצלחות של הימ"מ (כגון אוטובוס האמהות) ויירוטם (חיסולם או מעצרם) של מאות מחבלים במהלך האינתיפאדה השנייה, המוניטין שלה עלה והיא זכתה ליוקרה בקרב מקבלי ההחלטות. במהלך העשור השני של המאה ה-21 המשיך מעמדה של הימ"מ להשתפר ובשנת 2022 הוגדרה כיחידת ההשתלטות הלאומית (והבכירה) של ישראל.
בעקבות מספר פיגועים בדרום הערבה וחבל אילות, אזור מרוחק ומבודד יחסית משאר חלקי ישראל, הוחלט על הקמת יחידת התערבות במילואים שתיתן מענה ראשוני לפיגועי מיקוח, עד שיחידת השתלטות ממרכז הארץ תגיע לזירה. בשנת 1974 הוקמה לוט"ר אילת ומאוחר יותר סופחה לצה"ל. בעקבות התערבות מוצלחת של היחידה בפיגוע מיקוח בקיבוץ לוטן בשנת 1989 היא הוסמכה גם כיחידת השתלטות.
כתוצאה מהעלייה במספר העצורים הפלסטיניים בתחילת שנות ה-90 נוצר צורך בהקמת מתקני כליאה נוספים, ובעקבות כך עלה הצורך בתגובה מהירה ומקצועית למקרי קיצון בבתי הכלא הצבאיים והוקמה יחידת כוח 100. בשנת 2005 הוחלט להעביר את כל מתקני הכליאה הביטחוניים של צה"ל לידי השב"ס, וכתוצאה מכך בשנת 2006 פורקה היחידה. לאחר טבח שבעה באוקטובר עלה מחדש הצורך והיחידה נפתחה מחדש כיחידת השתלטות מיוחדת כחלק ממערך הכוחות המיוחדים של צה"ל, משמשת בעיקר לטיפול במצבי קיצון בבתי כלא הצבאיים בהם מוחזקים מחבלים.
בשנת 2003, בעקבות התגברות אירועי הקיצון האלימים בבתי הכלא, הקים שירות בתי הסוהר את יחידת מצדה. בשנת 2006 הוסמכה היחידה כיחידת השתלטות מטכ"לית המוסמכת לבצע פעולות השתלטות גם מחוץ לבתי הסוהר ואף בבתי כלא צבאיים.
יחידות השתלטות בעולם

ישראל ישראל: ימ"מ (משטרת ישראל ומשמר הגבול), סיירת מטכ"ל (צה"ל), שייטת 13 (צה"ל), לוט"ר אילת (צה"ל), כוח 100 (צה"ל), יחידת מצדה (שב"ס)
ארצות הברית ארצות הברית: FBI (סוכני לוט"ר), יחידת חילוץ בני הערובה של ה-FBI‏ (HRT),‏ יחידת ה-SWAT של ה-FBI, שירות המרשל האווירי הפדרלי, כוח דלתא, אריות הים, יחידות SWAT משטרתיות מקומיות
הממלכה המאוחדת הממלכה המאוחדת: פיקוד הלוחמה בטרור (אנ'),‏ SAS (שירות האוויר המיוחד)
גרמניה גרמניה: GSG-9
צרפת צרפת: GIGN ו-RAID
רוסיה רוסיה: כוח אלפא, וימפל, אומו"ן, GRU
הרפובליקה העממית של סין הרפובליקה העממית של סין: יחידת הקומנדו נמרי השלג (אנ'), יחידת ה-SWAT של בייג'ינג (אנ')
הודו הודו: היחידה ללוחמה בטרור, פורס ואן, Kerala Thunderbolts
ברזיל ברזיל: BOPE, COE, GATE, COT
אוסטרליה אוסטרליה: המשטרה הפדרלית של אוסטרליה, יחידת PTG (אנ'),‏ SASR (רגימנט שירות האוויר המיוחד)
איטליה איטליה: Gruppo di intervento speciale
הונג קונג הונג קונג: יחידת משימות מיוחדות (אנ'), יחידת אבטחת נמל התעופה הונג קונג (אנ')
אוסטריה אוסטריה: יחידת קוברה, Jagdkommando (אנ')
צ'כיה צ'כיה: URNA (אנ')
נורווגיה נורווגיה: יחידת דלתא (אנ')
ארגנטינה ארגנטינה: GEOF (Special Group of Federal Operations, Federal Arg Police) Falcon Commando (Comando Halcon, State Buenos Aires Police)
טורקיה טורקיה: מחלקת מבצעים משטרתיים מיוחדים, פיקוד הכוחות המיוחדים (טורקיה) (אנ')
מצרים מצרים: יחידה 777 (אנ'), כוח הצלת בני ערובה (HRF, מצרים)
אלבניה אלבניה: RENEA (אנ')
ראו גם

יחידה משטרתית טקטית
SWAT
יחידות מובחרות בצה"ל